CELEX: 32014D0530
Language: sl
Date: 2014-08-13 00:00:00
Title: 2014/530/EU: Izvedbeni sklep Komisije z dne 13. avgusta 2014 o nekaterih začasnih zaščitnih ukrepih v zvezi z afriško prašičjo kugo v Latviji (notificirano pod dokumentarno številko C(2014) 5915)  Besedilo velja za EGP

14.8.2014   
            
            
               SL
            
            
               Uradni list Evropske unije
            
            
               L 242/31
            
         IZVEDBENI SKLEP KOMISIJE
   z dne 13. avgusta 2014
   o nekaterih začasnih zaščitnih ukrepih v zvezi z afriško prašičjo kugo v Latviji
   
      
         (notificirano pod dokumentarno številko C(2014) 5915)
      
   
   (Besedilo v latvijskem jeziku je edino verodostojno)
   (Besedilo velja za EGP)
   
      (2014/530/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(3) Direktive,
   ob upoštevanju naslednjega:
   
               (1)
            
            
               Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in pri izvozu v tretje države.
            
         
               (2)
            
            
               V primeru izbruha afriške prašičje kuge obstaja tveganje, da se povzročitelj bolezni razširi na druga gospodarstva s prašiči in divje prašiče. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in v tretje države.
            
         
               (3)
            
            
               Direktiva Sveta 2002/60/ES (3) določa minimalne ukrepe, ki jih je treba uporabljati v Uniji za nadzor afriške prašičje kuge. Člen 15 Direktive 2002/60/ES določa, da se po potrditvi enega ali več primerov afriške prašičje kuge pri divjih prašičih vzpostavi okuženo območje.
            
         
               (4)
            
            
               Latvija je obvestila Komisijo o trenutnem stanju glede afriške prašičje kuge na svojem ozemlju ter v skladu s členom 15 Direktive 2002/60/ES vzpostavila okuženo območje, na katerem se uporabljajo ukrepi iz člena 15 navedene direktive.
            
         
               (5)
            
            
               Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Latvijo opredeliti območje v navedeni državi članici, okuženo z afriško prašičjo kugo.
            
         
               (6)
            
            
               Zato bi bilo treba do seje Stalnega odbora za rastline, živali, hrano in krmo v Prilogi k temu sklepu določiti območje, opredeljeno kot okuženo območje v Latviji, in določiti trajanje navedene regionalizacije.
            
         
               (7)
            
            
               Ta sklep se ponovno pregleda na naslednji seji Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Latvija zagotovi, da okuženo območje, vzpostavljeno v skladu s členom 15 Direktive 2002/60/ES, zajema vsaj območje, navedeno kot okuženo območje, iz Priloge k temu sklepu.
   Člen 2
   Ta sklep se uporablja do 15. septembra 2014.
   Člen 3
   Ta sklep je naslovljen na Republiko Latvijo.
   
      V Bruslju, 13. avgusta 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      PRILOGA
      
                  Območje, vzpostavljeno kot okuženo območje v Latviji, iz člena 1
               
               
                  Uporaba do datuma
               
            
                  
                              —
                           
                           
                              v okrožju Krustpil okraj Varieši
                           
                        
                              —
                           
                           
                              v okrožju Pļaviņa okraj Aiviekste
                           
                        
                              —
                           
                           
                              v okrožju Madona okraja Kalsnava in Ļaudona
                           
                        
               
                  15. september 2014